La Banda Simfònica de la Unión Musical Porteña inaugura el festival Música al Port
13 de juny 2018

Este dissabte, 16 de juny, comença el festival Música al Port amb una actuació musical de la Banda Simfònica de la Unión Musical Porteña, davall el títol ‘Esta noche suena tu voz’. Un festival organitzat per la delegació de Cultura de l'Ajuntament de Sagunt, l'actuació del qual tindrà lloc en els Jardins del Centre Cívic Antic Sanatori, a les 23.00 hores. A l'espectacle s'uniran els participants del concurs “Buscamos Tu Voz”.

  

Enguany, la Unión Musical Porteña en el seu esperat concert de la Banda Simfònica UMP ha comptat amb la col·laboració de deu veus valencianes. Nou de les veus i la professora de cant i violí de l'Escola de Música UMP, Laura Agustí, s'uniran a la Banda Simfònica UMP per a fer-nos vibrar amb temes pop rock i balades. Un espectacle musical, audiovisual i acompanyat pel grup de Danzas Urbanas de Puerto de Sagunto (DUPS), els qui escenificaran algunes de les cançons interpretades al costat de la Banda Simfònica UMP dirigida pel seu director Jorge Vivas Baquero.

  

El repertori, en el qual gaudirem de cançons grupals, duos, trios i quartets, serà: _Bienvenidos_, de Miguel Ríos; _Crazy in love_, de Beyonce; _Dentro de ti_, de Revólver; _Sueña_, de Luis Miguel; _Pero me acuerdo de ti_, de Christina Aguilera; _Memory_, del musical Cats; _Hoy puede ser un gran día_, de Serrat, _Hallelujah_, de Alexandra Burke; _Bella y bestia son_, de Disney; _The Show must go on_, de Queen; _Mujer contra mujer_, de Mecano; _Vivo por ella_, de Andrea Boccelli y Marta Sánchez; _All by myself_, de Maria Carey; i _Resistiré_, del Dúo Dinámico.

  

L'entrada a l'espectacle musical serà gratuïta i està dirigit escènicament per Rafa Garrido i presentat per Yolanda Portillo i Arturo Martínez. Un espectacle organitzat per la Unión Musical Porteña i l'Ajuntament de Sagunt.

![](/media/3iopmyah/63-web_cuerpo_cartel-esta-noche-suena-tu-voz-copia.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/la-banda-simfonica-de-la-union-musical-portena-inaugura-el-festival-musica-al-port/ "Facebook")
*   [](http://twitter.com/share?url=https://aytosagunto.es/va/actualitat/la-banda-simfonica-de-la-union-musical-portena-inaugura-el-festival-musica-al-port/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-banda-simfonica-de-la-union-musical-portena-inaugura-el-festival-musica-al-port/ "Linked In")
*   [](mailto:?body=https://aytosagunto.es/va/actualitat/la-banda-simfonica-de-la-union-musical-portena-inaugura-el-festival-musica-al-port/)